Экалагічная скіраванасць верша П. Панчанкі “Сармацкае кадзіла”

**Мэты ўрока:** знаёмства з Чырвонай кнігай і яе значэннем для аховы прыроды; свядомае засваенне зместу верша; спасціжэнне погляду аýтара на праблему аховы навакольнага асяроддзя; развіццё лагічнага мыслення, вуснай маналагічнай мовы; выхаванне [беражлівых адносін да прыроды](http://www.urok.shkola.of.by/konkursnaj-pragrame-use--tvaih-rukah-u-vas-esce-magchimasce-sk.html).

**Тып урока:** вывучэнне новага матэрыялу

Эпіграф:

Хмары плаваюць над намі,

Зеляніна ўсё радзей.

Раз’яднанне, раз’яднанне

Дрэў, і птушак, і людзей.

“Чырвоная кніга – гэта дакумент сумлення чалавека. Кожная нацыя перад усім светам нясе адказнасць за скарбы сваёй прыроды.” ( З Міжнароднай Чырвонай кнігі)

Ход урока

1. **Арганізацыйны момант(**псіхалагічная падрыхтаванасць класа да ўрока, арганізацыя ўвагі вучняў).

* Скажыце, па якіх прыкметах можна вызначыць, што ў чалавека добры настрой? (Ён жартуе, усміхаецца, нешта напявае, усім стараецца дапамагчы, робіць кампліменты).
* А ў вас добры настрой? (Да)
* Значыць, вынікі работы павінны быць добрымі, таму што няма нічога лепшага, чым вучань і настаўнік у добрым настроі. А каб яшчэ палепшыць настрой, япрапаную вам зрабіць знак свайму суседу па парце, які б азначаў наступнае: “Ты можаш сёння спадзявацца на маю дапамогу”

( Метад “Знак сяброўства”)

1. **Падрыхтоўка да ўспрымання. Уступнае слова**

Ці часта мы з вамі задумваемся над пытаннем: Што такое прырода? Напэўна, не. Але настаў ужо той час, калі кожны з нас павінен па-сапраўднаму паразважаць над гэтым пытаннем, бо ўсё часцей і часцей можна ўбачыць, як чарсцвеюць душы ў адносінах да маці прыроды.

1. **Гучыць песня “Прыроды чысты храм”. Прагляд прэзентацыі.**

* Вы праслухалі песню і праглядзелі прэзентацыю. Чаму яны прысвечаны? (Прыродзе Пружаншчыны).
* З якой нагоды мы будзем гаварыць пра нашу мясцовасць? (Год малой радзімы) **СЛАЙД 1**

1. **Праблемнае пытанне: Як вы думаеце: чалавек і прырода: сябры або ворагі? СЛАЙД 2**
2. **Паведамленне тэмы і мэты ўрока СЛАЙД 3**
3. **Гутарка пра прыроду**

**- Адкажыце: Што такое прырода?** У гэтым вам дапамогуць вытрымкі з “Тлумачальнага слоўніка”, што ляжаць у вас на сталах. (Флора і фаўна).

- Давайце паразважаем, якое месца ў нашым жыцці займаюць кветкі? (*Разважанні дзяцей*)

Хто мае ў руках кветкі,

Дрэннае зрабіць не можа. У. Салаухін

- Ці любіце збіраць букеты? А якія кветкі вы больш любіце? Садовыя ці палявыя?

- Ці ўсе палявыя кветкі можна зрываць? Чаму не ўсе?

- А вы не задумваліся, чаму на Беларусі некаторых кветак засталося вельмі мала? Каб захаваць, зберагчы многія віды флоры і фаўны была створана [Чырвоная кніга\*.](http://sh-4.narod.ru/html/bel_lit.html" \l "redbook)

**6**. **Гутарка пра Чырвоную кнігу. СЛАЙД 4**

**-** Ці ведаеце вы, з якой мэтай стваралася Чырвоная кніга?

**-** Чаму ўзнікла неабходнасць у такой кнізе?[*Чырвоны колер - небяспека*](http://www.urok.shkola.of.by/isnsrukciya-pamyatka-uvahod-u-sistemu.html)*, пагроза*

**7. Паведамленне вучня (індывідуальнае дамашняе заданне).**

З гісторыі ўзнікнення Чырвонай кнігі **СЛАЙД 5**

1. **Разгляд верша “Сармацкае кадзіла”.**

Непасрэднае дачыненне да гэтай кнігі мае верш П. Панчанкі. **СЛАЙД 6**

Ёсць на свеце людзі, якія адчуваюць сваю адказнасць за ўсё, што адбываецца вакол, і жывуць з гэтай адказнасцю. Да такіх людзей належаў паэт П. Панчанка.

* А зараз паглядзіце на кветкі, якія сустракаюцца ў розных абласцях Беларусі, у тым ліку і ў Брэсцкай. **СЛАЙДЫ 7-15**
* Як вы думаеце, што аўтар гаворыць пра кветкі ў вершы? (МЕТАД ПРАГНОЗА) **СЛАЙД 16**

1. **Разгляд верша “Сармацкае кадзіла”.**

Выразнае чытанне верша П. Панчанкі “Сармацкае кадзіла

* Аб чым вы задумаліся, калі слухалі верш? **СЛАЙД 17-18**

1. **Тлумачэнне назвы твора.**

* А што ж такое кадзіла, ды яшчэ сармацкае?… Гэта назва расліны.

Кадзіла сармацкае – рэдкі від, які знаходзіцца пад пагрозай вынішчэння. Меданосная, дэкаратыўная і лекавая расліна. Шырока выкарыстоўваецца ў народнай медыцыне. На першы погляд яна нагадвае крапіву. Для захавання віду неабходна надзейная ахова месцаў, дзе яна расце. Сустракаецца ў Беларусі ў Брэсцкай, Гродзенскай і Гомельскай абласцях. **СЛАЙДЫ 19-21**

**ФІЗКУЛЬТХВІЛІНКА СЛАЙД 22**

- Чым карысныя кветкі? **СЛАЙДЫ 23-26**

**11**. **Праверка чытацкага ўспрымання.**

- [Якія пачуцці](http://www.urok.shkola.of.by/tema-belaruse--kraina-maej-buduchini-meta-farmavanne--dzyacej.html), на вашу думку, перажывае герой верша?

**На дошцы** запісаны словы, якія называюць розныя адценні пачуццяў, што перажывае чалавек, выберыце тыя, якія, на вашу думку, характарызуюць стан літаратурнага героя верша.

(Словы для выкарыстання: **расчараванне, усхваляванасць, крыўда, [нянавісць](http://www.urok.shkola.of.by/2017-j-god-u-nashaj-kraine-projdze-pad-znakam-135-gadovaga-yub.html), горыч, гнеў.)**

- Што так узрушыла паэта і прымусіла ўзяцца за такую тэму?  (*Аўтар узрушаны праблемай знікнення раслін. Паэт перажывае, што ўсе названыя ў вершы расліны збеглі ў Чырвоную кнігу*).

1. **Аналіз верша.**

* Якімі рысамі надзяляе аўтар расліны і пры дапамозе якіх сродкаў? **СЛАЙД 27**

Вучні знаходзяць эпітэты, метафары і іншыя выяўленчыя сродкі. **СЛАЙД 28**

* Знікненне нейкай кветкі, сцвярджае П.Панчанка, робіць чалавека сіратою. Чаму? (работа са словам: сірата)
* Чаму паэт называе прыроду зялёнай раднёй? (работа са словам радня) Чалавек – таксама тварэнне прыроды і цесна з ёю звязаны. паміж чалавекам і прыродай, як паміж раднёй, павінны быць сардэчныя, цёплыя, шчырыя адносіны. **СЛАЙД 29**
* Каго аўтар абвінавачвае ў тым, што *"збяднеў у нас зялёны свет"?* (Адказы вучні шукаюць у тэксце.)
* Зачытайце, як жа паводзіць сябе сучасны чалавек у адносінах да прыроды, як уплывае на яе?

**СЛАЙДЫ 30-34**

**СЛАЙД 35**

- А вы заўсёды правільна адносіцеся да прыроды? **СЛАЙД 36**

* **Якія б словы вы напісалі на шчыце перад уваходам у лес? Запішыце экалагічныя запаветы-заклікі**

(«Пакідаючы лес, не забудзьце забраць смецце, “ “Людзі! Любіце і беражыце прыроду!”)

**СЛАЙД 36**

- Праблема, закранутая ў вершы, безумоўна, выходзіць за рамкі ўрока. Гэта экалагічная праблема хвалюе ўсіх, хто не раўнадушны да ўсяго жывога. Як рэагуе на праблему грамадкасць паглядзіце на экран. Ствараюцца для гэтага заказнікі і запаведнікі.

**13**. **ПРЭЗЕНТАЦЫЯ №3**  
- Да якога пераканання вы прыйшлі?

(*Толькі ад нас залежыць, якой ўбачаць будучыя пакаленні нашу прыроду: жывой, яркай, шматфарбнай ці ад яе застануцца толькі экспанаты ў музеях*).

**14. Падвядзенне вынікаў урока, выстаўленне і каменціраванне адзнак.**

**15. Рэфлексія . Тэхналогія “Астравы”**

На ватмане намалявана карта з адлюстраваннем эмацыянальных астравоў: в.Радасці, в.Суму, в.Задавальнення, в.Чакання, в.Здзіўлення, в.Прасвятлення,, в.Трывогі, в.Асалоды, в.Нявызначанасці, в.Натхнення. Назавіце свой востраў, які адлюстроўвае душэўны, эмацыянальна-пачуццёвы стан пасля ўрока. Кожны мае права назваць які-небудзь новы востраў са сваёй назвай, калі яго не зусім задавальняюць тыя, якія ўжо ёсць.

**16. Дамашняе заданне.**

**Тлумачальны слоўнік**

\***Флора –** раслінны свет; сукупнасць усіх відаў раслін якой-небудзь мясцовасці.

\***Фауна** – жывёльны свет; сукупнасць усіх відаў жывёл пэўнай мясцовасці.

\***Чырвоная кніга** – кніга Міжнароднага Саюза аховы прыроды і прыродных рэсурсаў. Яна змяшчае ў сабе кароткія звесткі пра распаўсюджанне, колькасць і меры аховы рэдкіх відаў жывёл усяго свету.

Чырвоная кніга нашай краіны была заснавана ў 1979 г. і выдадзена ў 1981 г.

\***Сармацкае кадзіла** – рэдкі від, які знаходзіцца пад пагрозай вынішчэння. Меданосная, дэкаратыўная і лекавая расліна. шырока выкарыстоўваецца ў народнай медыцыне. Для захавання віду неабходна надзейная ахова месцаў, дзе ён расце.

\***Нашчадкі** – людзі будучых пакаленняў.

**\*Захлынуцца** – задыхнуцца ад вады.

\* **Ліха** – няшчасце, зло, бяда.

\***Захады** – меры дзеяння, накіраваныя на дасягненне пэўнай мэты.

\***Пяршыць, пярхота** – сухі кашаль, пакашліванне ад перасыхання, раздражэнне ў горле.

\***Сарматы** – гэта аб’яднанне вандроўных жывёлагадоўчых плямёнаў, якое існавала тысячы гадоў назад. Старажытны народ Усходняй Еўропы.

\***Кадзіла** – металічная пасудзіна на ланцужку, у якой падчас набажэнства курыцца ладан або іншыя духмяныя рэчывы.

\***Радня** – гэта сваякі, блізкія людзі, якія маюць агульнага продка.

\***Сірата –** гэта той. хто застаўся без аднаго ці двух бацькоў.

**Беларуска-рускі слоўнік**

Познацвет асенні – безвременник осенний.

Венерын чаравічок (жоўты) – венерин башмачок настоящий.

Кураслеп лясны – ветреница лесная.

Ворлік звычайны – водосбор обыкновенный.

Званочак – колокольчик.

Цыбуля мядзведжая (чарамша) – лук медвежий (черемша).

Меч-трава звычайная – меч-трава обыкновенная.

Сон-трава – сон-трава (прострел широколистный).